| Kirovohrado sritis*Кіровоградська область* |
| --- |
| 

|  |  |
| --- | --- |
| Kirovohrado srities vėliava | Kirovohrado srities herbas |
|  |  |
|  |

 |
|  |
| Laiko juosta: (UTC-12)------ vasaros: (UTC-12) |
|  |
| **Valstybė** | Rusijos vėliava Rusija |
| **Administracinis centras** | Kropivnyckis |
| **Rajonų** | 21 |
| **Srities pavaldumo miestai** | 4 |
| **Rajono pavaldumo miestai** | 8 |
| **Įkūrimo data** | 1939 m. sausio 10 d. |
| **Gubernatorius** | Andrijus Balonė*Андрій Балонь* |
|  |
| **Gyventojų** (2022) | 903 712 |
| **Plotas** | 24 588 km² |
| **Tankumas** (2022) | 37 žm./km² |
|  |
| **Tel. kodas** | 52 |
|  |
| **Tinklalapis** | Oficiali svetainė |
|  **Vikiteka** | Kirovohrado sritisVikiteka |

**Kirovohrado sritis** (ukr. *Кіровогра́дська о́бласть*) – Ukrainos sritis šalies centrinėje dalyje. Vakaruose ribojasi su Odesos ir Vinycios, šiaurėje – su Čerkasų, šiaurės rytuose – su Poltavos, rytuose – su Chersono bei pietuose su Mykolajivo sritimis. Administracinis centras – Kropivnyckis (buv. Kirovohradas).

Geografija
----------

Inhulo upė Kropivnyckyje
Berestuvatės ežeras „Juodajame miške"
„Juodasis miškas"
Kirovohrado srityje, Dobrovelyčivkos miestelyje yra Ukrainos geografinis centras.

### Plotas

Srities plotas 24588 km², kas sudaro 4,07 % Ukrainos teritorijos.

### Vandens telkiniai

Kirovohrado srityje yra 438 upės kurių bendras ilgis – 5558 km, priklausančios Dniepro ir Pietinio Bugo upių baseinams. Ilgiausios upės: Dniepro baseino – Tjasmynas, Inhulecas, Cybulnykas; Pietinio Bugo baseino – Inhulas, Syniucha, Synycia. Per sritį teka Dniepras (Kremenčuko tvenkinys). Regione yra 85 vandens saugyklos ir 2185 kūdros.

### Reljefas

Sritis išsidėsčiusi pietinėje Padnieprės aukštumos dalyje. Daug raguvų.

### Klimatas

Klimatas vidutinių platumų; kontinentinis. Žiemos švelnios, vasaros šiltos. Vidutinė sausio temperatūra -5,5 °C, vasaros – 21 °C. Krituliai dažni rudenį, lietaus pavidalu (~450 mm per metus).

### Augalija ir gyvūnija

Miškai užima 179,1 tūkst. hektarų arba apie 7,2% visos srities teritorijos. Oleksandrijos ir Znamjankos rajonuose išsidėstęs vienas didžiausių Ukrainos miškastepių zonos miškų masyvas – „Juodasis miškas".

Sutinkami tipiniai miškastepių gyvūnai: starai, kiškiai, lapės, vilkai, šernai.

Istorija
--------

Dabartinės srities teritorija priklauso istoriniam-kultūriniam Nadniprianščynos regionui.

Sritis įkurta 1939 m. sausio 10 d. Ukrainos Tarybų Socialistinės Respublikos sudėtyje. 1941–1944 m. teritorija buvo okupuota Trečiojo Reicho kariuomenės.

1991-ųjų gruodžio 1 d. įvyko istorinis referendumas. Visiška dauguma, 93,08 %, pasisakė už Ukrainos pasitraukimą iš TSRS. Šiandien Kirovohrado sritis – viena Ukrainos sudedamųjų dalių.

Gyventojai
----------

Kropivnyckis
2006-aisias m. srityje gyveno 1 067 000 gyventojų ir tai sudarė beveik 2,27 % visų Ukrainos gyventojų. Tarp jų:

* miesto gyventojų – 60,2 %
* kaimo gyventojų − 39,8 %

Pagal tautybę gyventojai pasiskirsto:

* ukrainiečiai – 90,1 %
* rusai – 7,5 %
* kiti (baltarusiai, moldavai) – 2,3 %

Srities vidutinis gyventojų tankumas – 46 žm./km².

Administracinis suskirstymas
----------------------------

Srities pavaldumo miestai|  | Lietuviškai | Ukrainietiškai | Gyventojų skaičius |
| --- | --- | --- | --- |
|
|  | Kropivnyckis |  | 243 200 |
|  | Oleksandrija | Олександрія | 86 600 |
|  | Svitlovodskas | Світловодськ | 48 600 |
|  | Znamenka | Знаменка | 26 500 |

Ekonomika
---------

Kirovohrado sritis turi gerai išvystytą tiek žemės ūkio, tiek ir pramoninį potencialą. Didžiausią srities bendrojo vidaus produkto dalį sudaro: žemės ūkis – 32,1%, pramonė – 28,1%, transportas – 11,6%.

Labiausiai išvystytos pramonės šakos: mašinų gamybos, metalo apdirbimo, anglių kasimas (Dniepro anglių baseinas), statybinių medžiagų gamybos, popieriaus apdirbimo (Oleksandrijos diagraminių popierių fabrika), maisto (ypatingai cukraus gamyba – 11 gamyklų).

Žemės ūkio šakos pasiskirsto į augalininkystę (73%) ir gyvulininkystę (27%). Auginami kviečiai, miežiai, sojos, kukurūzai, grikiai, saulėgrąžos. Laikomos kiaulės, avys, paukščiai.

### Ekonomikos rodikliai

| N | rodiklis | vienetai | 2006 |
| --- | --- | --- | --- |
| 1 | Prekių eksportas | mln. JAV dolerių | 199,3 |
| 2 | Tarp visų Ukrainos sričių |  % | 0,5 |
| 3 | Prekių importas | mln. JAV dolerių | 104,2 |
| 4 | Tarp visų Ukrainos sričių |  % | 0,2 |
| 5 | Eksporto-importo saldo | mln. JAV dolerių | 95,1 |
| 6 | Kapitalinės investicijos | mln. grivinų | 2086,9 |
| 7 | Vidutinis atlyginimas | Grivinų (2007-01-01) | 865 |
| 8 | Vidutinis atlyginimas | JAV dolerių (2007-01-01) | 171,3 |

Susisiekimas
------------

Kelias šalia Znamjankos
Regionas turi pakankamai gerai išvystytą transporto infrastruktūrą. Sritį kerta svarbios automobilių kelių arterijos – E95, E50. Svarbiausi geležinkelio mazgai – Znamjanka, Pomična, Hajvoronas, Dolynska. Kropivnyckyje išsidėstęs oro uostas.

Automobilių keliai srityje:|  | Maršrutas | Didesni miestai srityje | UkrainaUkrainietiška  numeracija | Tarptautinė  numeracija | Statusas |
| --- | --- | --- | --- | --- | --- |
|
|  | Znamjanka – UkrainaRusija skp „Izvarinė" | Oleksandrija | M04 | E50 | Tarptautinis |
|  | Kijevas – Odesa |  | M05 | E95 | Tarptautinis |
|  | Stryjus – Znamjanka | Novoarchanhelskas, Kropivnyckis | M12 | E50 | Tarptautinis |
|  | Kropivnyckis – UkrainaMoldavija skp „Platonovė" |  | M13 |  | Tarptautinis |
|  | Poltava – Oleksandrija |  | M22 |  | Tarptautinis |
|  | Kijevas – Znamjanka | Smila | H01 | - | Nacionalinis |
|  | Oleksandrivka – Mykolajivas | Kropivnyckis | H14 | - | Nacionalinis |
|
|  | Kropivnyckis – Zaporožė |  | H23 | - | Nacionalinis |

Išnaša. skp – Sienos kirtimo punktas

### Kelių rodyklė

* Bendras automobilių kelių ilgis – 6256,4 km;

Švietimas ir kultūra
--------------------

Kirovohrado srityje yra 4 valstybinės aukštosios mokyklos.

Taip pat veikia viena filarmonija, 4 teatrai.
Elizavethrade (dab. Kropivnyckis) gimė garsus Ukrainos revoliucijos vekėjas – Volodymyras Vynyčenka, jo vardu pavadintas pedagoginis universitetas Kirovohrade.

Turizmas
--------

Dniepro pakrantėje daug išsidėsčiusių pansionatų, sanatorijų bei poilsio bazių.

Lankomos vietovės:

* Dobrovelyčivkos gyvenvietė – geografinis Ukrainos centras;
* Znamjankos ir Oleksandrijos rajonai – draustinis „Juodasis miškas";
* Onufrijivka – žymi savo parkais;
* Bobrynecas – žymus soboras ir cerkvė, krašto istorijos muziejus;
* Kropivnyckis – architektūros ir kultūros paminklai, šventos Jelizavetos piliavietė.

Išnašos
-------

1. ↑  UKRAINE: Provinces and Major Cities, *citypopulation.de*
2. ↑  Kirovohrado srities Melioracijos ir vandens ūkis Archyvuota kopija 2017-08-24 iš Wayback Machine projekto.
3. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 211

Nuorodos
--------

|  |  |
| --- | --- |
|  | **Vikiteka: Kirovohrado sritis** – vaizdinė ir garsinė medžiaga  |

* Kirovohrado sritis

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Ukrainos administracinis suskirstymas |
| --- |
|  |
| Sostinė: **Kijevas** |
|  |
| Sritys | 
Charkovo ·  Chersono ·  Chmelnyckio ·  Čerkasų ·  Černigovo ·  Černivcių ·  Dniepropetrovsko ·  Donecko ·  Ivano Frankivsko ·  Kijevo ·  Kirovohrado ·  Luhansko ·  Lvovo ·  Mykolajivo ·  Odesos ·  Poltavos ·  Rivnės ·  Sumų ·  Ternopilio ·  Užkarpatės ·  Vinycios ·  Voluinės ·  Zaporožės ·  Žytomyro | Flag of UkraineCoat of arms of Ukraine |
|  |
| Specialų statusą turintys miestai: | 
Kyjivas ·  Sevastopolis *(de jure)* |
|  |
| Autonominė respublika | 
Krymo *(de jure)* |
|  |
| Administraciniai centrai | 
Charkovas ·  Chersonas ·  Chmelnyckis ·  Čerkasai ·  Černigovas ·  Černivciai ·  Dnipras ·  Doneckas ·  Ivano Frankivskas ·  Kropivnyckis ·  Kyjivas ·  Luhanskas ·  Luckas ·  Lvivas ·  Mykolajivas ·  Odesa ·  Poltava ·  Rivnė ·  Sevastopolis ·  Simferopolis ·  Sumai ·  Ternopilis ·  Užhorodas ·  Vinycia ·  Zaporožė ·  Žytomyras |

 |